Document ID: /roh_data/filtered/fineweb-2-filterrobots_roh.jsonl.gz/30255

Il Grischun dovra dapli medis e medias da chasa. Per reducir il manco actual vul la regenza metter a disposiziun dapli daners per promover la furmaziun da medis e medias da chasa. Quai capita en il rom da dus projects existents. Per l’ina prevesa il project «Curriculum da medias e medis da chasa» il futur quatter absolvents per onn – fin uss era quai ina. Ed en il rom dal project «Capricorn» datti il futur otg plazzas d’assistenza, e betg be sis.
La regenza ha decis a surpigliar 75% dals custs per las pajas da las absolventas ed absolvents dal project «Capricorn».
Il Cussegl grond sto anc approvar las contribuziuns en il budget.